ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮቪድ-19፡ ባንኪ ዓለም ንህጹጽ ሓገዝ ዝውዕል 12 ቢሊዮን ዶላር ሓገዝ ክገብር'ዩ 4 መጋቢት 2020 ምንጪ ስእሊ, Getty Images መግለጺ ስእሊ, ምንካይ ዝርግሐ ለበዳ ኮሮናቫይረስ ሃገራት ናብ ዝሕታለ ክወስደን ከም ዝኽእል ይስጋእ ባንኪ ዓለም ምስ ዝርግሐ ኮሮና ቫይረስ [ኮቪድ-19] ተተሓሒዙ፡ ኣብ ምዕባይ ንዝርከባ ሃገራት ናይ 12 ቢሊዮን ዶላር ሓገዝ ክህብ ቃል ኣትዩ። እዚ ገንዘብ ህጽጽ ሓገዝ፡ ትሑት ዋጋ ልቓሕ፣ ቴክኒካዊ ሓገዝን ረድኤትን ዘጠቓለለ'ዩ። መራሕቲ ሃገራት ዓለም፡ እቲ ሕጂ ብቕልጡፍ ዝላባዕ ዘሎ ቫይረስ ኣብ ሃገራቶም ቑጠባዊ ጽልዋ ከየሕድረሎም ከም ዝሰግኡ ብምግላጽ፡ ሓገዝ ሓቲቶም'ዮም። ኮሮናቫይረስ ዝርግሕኡ እናነከየ ምስ ዝኸይድ ድማ፡ ሃገራት ንቑጠባዊ ዝሕታለ ከቃልዐን ከም ዝኽእል ይእመን። በዚ ምኽንያት ሓገዝ ይገብር ከም ዘሎ ዝገልጽ ባንኪ ዓለም፡ ሃገራት ነዚ ቅልውላው ምክልኻል ዘኽእለን ኣገልግሎት ጥዕና ንምምሕያሽን ቑጠባዊ ጽልዋ ንምንካይ ምስ ናይ ብሕቲ ትካላት ክሰርሓን ዝውዕል'ዩ ኢሉ። "ምትሕልላፍ እቲ ሕማም ንምንካይ ኢና ንፍትን ዘለና" ድማ ኢሉ። ዕለታዊ ምዕባለታት ኮሮና-ቫይረስ እንታይ ይመስል ንቆልዑ፡ ብዛዕባ ኮሮናቫይረስ ብኸመይ ክንምዕዶም ንኽእል?
